Diari Oficial de la Generalitat Valenciana


Sumari del DOGV 7789, del 24-05-2016 (2016/3471)

Aprovació de l'informe ambiental i territorial estratègic pel procediment simplificat de la modificació puntual del pla general d'ordenació urbana per a centre de salut en carrera Malilla i zona verda al carrer Eslida, barri de Malilla, districte Quatre Carreres.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3471


Data del document
:   15-05-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació puntual del pla general d'ordenació urbana per a centre de salut en carrera Malilla i zona verda al carrer Eslida, barri de Malilla, districte Quatre Carreres. [2016/3471]  
La Junta de Govern Local de l'Ajuntament de València, en sessió celebrada el 13 de maig de 2016, va adoptar l'acord que en la seua part dispositiva és com segueix:  
  
«Primer. Ratificar les actuacions realitzades en el procediment, per la Secció Administrativa d'Avaluació Ambiental d'Instruments de Planejament, quant a les consultes efectuades a distints organismes.  
  
Segon. Concloure que la modificació puntual relativa a la reubicació d'equipament per a centre de salut en carrera Malilla i zona verda al carrer d'Eslida, barri de Malilla, districte Quatre Carreres, no té efectes significatius sobre el medi ambient, d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Tercer. Resoldre favorablement l'avaluació ambiental i territorial estratègica pel procediment simplificat de la modificació puntual del pla general d'ordenació urbana relativa a la reubicació d'equipament per a centre de salut en carrera Malilla i zona verda al carrer d'Eslida, barri de Malilla, districte Quatre Carreres, considerant com a alternativa més idònia mediambientalment en aquesta actuació l'alternativa 1 inclosa en el DIE.  
Quart. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, amb inclusió d'aquest informe en la documentació de l'instrument de planejament urbanístic als efectes de posar-lo en coneixement tant de l'òrgan promotor com de l'òrgan substantiu.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes previstos en l'article 51.7 de la LOTUP.  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Comunitat Valenciana no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 15 de maig de 2016.- El secretari: Manuel Latorre Hernández.